text: Fire ud af ti medarbejdere på slagteriet i Blans er udlændinge
  16 juni 2015 kl. 10.22
  Rigtig mange af de timelønnede slagterimedarbejdere kommer fra Tyskland og Polen.
  Et job på et dansk slagteri er særdeles attraktiv for rigtig mange udlændinge. Det skyldes de danske lønninger, hvor den danske akkord giver de udenlandske slagterimedarbejdere mulighed for, at tjene mellem 180 og 200 kroner i timen. Det fortæller Pressechef Jens Hansen til TV SYD.
  På det Danish Crown ejede slagteri i Blans er 40 procent af de 1062 timelønnede medarbejdere lige nu udlændinge.
  Godt 22 procent kommer fra Tyskland, mens 10 procent kommer fra Polen.
  Dermed er tendensen den samme som på Danish Crown slagteriet i Horsens, hvor 45 procent af medarbejdere lige nu er udlændinge.
  Ifølge Danish Crown så kommer der mange uopfordrede ansøgninger fra udenlandske slagterimedarbejdere . Mange med masser af erfaring fra slagterier i deres hjemlande.
  